Labrīt, godātie deputāti! Sāksim Latvijas Republikas Saeimas 2022. gada 20. janvāra pirmo attālināto ārkārtas sēdi. Darba kārtībā – ziņojuma izskatīšana. “Ziņojums par deputātu, kurš uzrādījis sadarbspējīgu Covid-19 sertifikātu un līdz ar to ir tiesīgs piedalīties Saeimas darbā.” Mandātu, ētikas un iesniegumu komisijas vārdā – deputāte Linda Medne.
Labrīt, cienījamā Saeimas priekšsēdētāja! Kolēģi, klātesošie! “Ziņojums par deputātu, kurš uzrādījis sadarbspējīgu Covid-19 sertifikātu un līdz ar to ir tiesīgs piedalīties Saeimas darbā.” Saskaņā ar likuma “Par pagaidu papildu prasībām Saeimas deputātu un pašvaldību domju deputātu darbam” 4. pantu paziņoju, ka 2022. gada 17. janvārī sadarbspējīgu Covid-19 sertifikātu, kas apliecina vakcinācijas faktu, ir iesniedzis deputāts Romāns Naudiņš. Līdz ar to Romāns Naudiņš ir tiesīgs piedalīties Saeimas darbā. Paldies.
Paldies. Tātad ziņojumu esam uzklausījuši. Darba kārtībā – Prezidija ziņojums par atvaļinājuma piešķiršanu. “Par neapmaksāta atvaļinājuma piešķiršanu deputātam Ivaram Zariņam šā gada 20. janvārī.” Godātie kolēģi, Saeimas Prezidijs ir saņēmis deputāta Ivara Zariņa iesniegumu ar lūgumu piešķirt viņam neapmaksātu atvaļinājumu šā gada 20. janvārī. Par atvaļinājuma piešķiršanu mums ir jābalso. Lūdzu zvanu! Balsosim par neapmaksāta atvaļinājuma piešķiršanu deputātam Ivaram Zariņam šā gada 20. janvārī! Lūdzu, balsosim! Par - 81, pret - nav, atturas - 1. Līdz ar to atvaļinājums ir piešķirts. Godātie deputāti! Sēdes darba kārtība ir izskatīta. Vēl deputātu klātbūtnes reģistrācija. Tā ir noslēgusies. Šā gada 20. janvāra otro attālināto ārkārtas sēdi sāksim pulksten 9.20. Godātie kolēģi, tātad darbu turpināsim pulksten 9.20. Līdz ar to šā gada 20. janvāra pirmo attālināto ārkārtas sēdi slēdzu.